નવી દિલ્હી: બિહાર વિધાનસભા ચૂંટણીમાં ભાજપના થયેલા કારમા પરાજયને પગલે સંખ્યાબંધ ટ્વિટ કરીને પક્ષના મોવડીમંડળ પર કટાક્ષનો મારો ચલાવી રહેલા પક્ષના નેતા શત્રુઘ્ન સિંહાએ ચૂંટણીમાં પોતાની અવગણના કરવા બદલ ટ્વિટનો મારો નીતીશકુમારે શપથ લીધાં તેના થોડા કલાકો અગાઉ પણ ચાલુ રાખ્યો હતો. અભિનેતામાંથી રાજકારણી બનેલા શત્રુઘ્ન સિંહાએ નવા ટ્વિટમાં જણાવ્યું હતું,’આ લોકશાહીનો વિજય હતો. નીતીશબાબુ, લાલુજી અને ઉભરતા સિતારા રાહુલ ગાંધીના નેતૃત્વ હેઠળની નવી સરકારને ભવ્ય સફળતાની શુભેચ્છા પાઠવું છું.’